**Emocijų įvardinimas tyrinėjant meną Užupyje**

**Pamokos trukmė 2val. 15 min.**

**Dalykai: Etika, Lietuvių kalba, Istorija, Dailė.**

**Amžiaus grupė: 7–8 klasės**

**Pamokos tikslai:**

Mokiniai sužinos apie Užupio respublikos atsiradimą.

Įvardins emociją, susijusią su meno kūriniu.

Grupinė veikla paskatins mokinius bendradarbiauti, diskutuoti ir kartu ieškoti sprendimų, lavinti kūrybiškumą ir kritinį mąstymą.

Mokiniai gerins kalbos vartojimo įgūdžius dalyvaudami diskusijose ir atlikdami kūrybines rašymo užduotis.

**Priemonės:**

*1.Rašymo priemonės, lapai.*

*2.Mokytojo paruošti lapeliai su emocijų pavadinimais, mobilūs telefonai ir gido įranga.*

**PAMOKOS EIGA:**

**ĮŽANGA (25 MIN.)**

**Vieta 1: Užupio angelas.**

***Turinys:*** Mokiniai išklauso trumpo mokytojo pasakojimo apie Užupio respubliką.

1.Mokiniai išsitraukia lapelius su emocijų pavadinimais.

2.Mokinių grupelėms, kurių yra penkios po šešis žmones, padalinami lapai su meno objektų pavadinimais, kuriuos reikės surasti vaikštant ir naudojantis internetiniu žemėlapiu.

3.Mokytojas paaiškina, kad reikės nusifotografuoti prie meno kūrinio taip, kad fotografijose grupės narių pozos, veido išraiška atskleistų emociją, kurią išsitraukė.

4. Mokiniai ,būdami prie kiekvieno meno kūrinio, turės sukurti trumpą tekstą arba eilėraštį ir užrašyti ant lapo. Sukurtas tekstas turi atitikti grupės išsitrauktą emociją.

5.Mokytojas išdalina lapus kiekvienai grupei, kuriuose išvardinti meno kūriniai, kuriuos reikės surasti.

6.Mokiniai iš visų aplankytų meno objektų turi išsirinkti pora, apie kuriuos trumpai turės surasti aprašymus internete ir pamokos pabaigoje turės perskaityti draugams.

7. Nuotraukas reikia išsisaugoti, nes reikės atsiųsti mokytojui jau pamokai pasibaigus.

**PAGRINDINĖ DALIS (1val.) Vieta 2:** **Įvairios Užupio vietos.**

***Turinys:***

1.Mokiniai vaikšto internetinio žemėlapio pagalba ir ieško nurodytų meno kūrinių.

2. Nusifotografuoja, kad atspindėtų ištrauktą emociją.

3. Kuria tekstą arba eilėraštį, kuriame būtų ryški grupės išsitraukta emocija.

4. Pasirenka 2 meno kūrinius pristatyti visiems ir susiranda apie juos informaciją internete.

**PAGRINDINĖ DALIS (30 MIN.) Vieta 3:** **Altanos kalno bokštelis.**

***Turinys:*** Mokiniai pristatys 2 pasirinktus meno objektus, paaiškins draugams, kodėl apie juos nori pakalbėti, taip pat skaitys eilėraščius, susijusius su emocijomis, kurias turėjo pritaikyti kūryboje.

***Užduotis:***

***1.Mokiniai dirbs grupelėse, bet vienos grupelės narys, eis į kitą grupelę, kad ten perskaitytų informaciją apie meno kūrinį.***

***2. Grožinius tekstus skaitys kiekvienos grupelės atstovas, o kiti pasakys, ar tikrai atitiko emociją, kurią turėjo atitikti.***

**REFLEKSIJA (20 MIN.):**

**Vieta 4: Altanos kalnas.**

Diskusija apie emocijų svarbą ir gebėjimą jas įvardinti kalbant apie meno kūrinius.

***Mokiniams užduodami klausimai:***

**1.Ką jums reiškia Užupis kaip istorinė vieta?**
(Ar Užupis jums atrodo kaip vieta, kur susipina skirtingos kultūros? Kodėl?)

**2.Kaip Užupio gyventojai ir lankytojai atranda meną?**
(Kokie meno kūriniai, renginiai ar kasdieniai gyvenimo aspektai parodo šią įvairovę?)

**3.**Kaip emocijų įvardinimas gali padėti sukurti santykį su meno kūriniu...

4.Ar priklauso meno kūrinio vertė nuo kūrybos metu kūrėją užplūdusių emocijų...

***Namų darbai:*** Kiekviena grupelė mokytojui atsiunčia 10 meno kūrinių fotografijas su įamžintais grupelės nariais, kurie atskleidžia pamokoje tyrinėtą emociją. Mokiniai ,kiekvienas individualiai, parašo trumpas impresijas apie tai, ką pamatė, patyrė ir išgyveno keliaudami po Užupio meną emocijų vedami. Parašyti iki 10 sakinių.

**VERTINIMAS:**

**Formuojamasis vertinimas:** Vertinamas aktyvus mokinių dalyvavimas pamokos metu, jų gebėjimas analizuoti ir kurti meninius tekstus, dalyvauti diskusijose. Mokytojas stebi, kaip mokiniai argumentuoja ir susieja asmeninius įspūdžius su kultūriniu ir istoriniu kontekstu.

**Diagnostinis vertinimas:** Vertinama mokinių gebėjimas atlikti pradinius uždavinius (teksto analizę).

**Apibendrinamasis vertinimas:** Vertinami galutiniai mokinių darbai (impresijos, parašytos namuose), taip pat gebėjimas pateikti pagrįstus argumentus ir reflektuoti apie emocijų įvardinimą tyrinėjant meną Užupyje.

**Pamokos nauda:**

Ši pamoka suteikia mokiniams galimybę giliau suprasti Užupio meną per emocijas, suvokti, ar emocijos padeda kurti meno kūrinius. Mokiniai ne tik susipažins su šios vietos istorija ir menu, bet ir išmoks praktiškai analizuoti meno objektus, kurie atspindi įvairių kultūrų susiliejimą ir bendruomenės formavimą, taip pat emocijas.